Tiu ĉi taktboksista budhisma monaĥo el Japanio muzikas por “redukti suferon”
#000004
Japana monaĥo, kiu “faras muzikon por redukti timon kaj suferon”, estas rekompencita per milionoj da aŭskultantoj. Yogetsu Akasaka [ja], 37-jaraĝa Zen-budhana monaĥo, uzas buklostacion por kombini kaj kovri taktbokson kun budhana ĉantado, kaj poste alŝutas la filmetojn al YouTube. Lia plej populara filmeto, “Heart Sutra Live Looping Remix” [ja], havas ĝis nun du milionojn da vidoj.
#000006
La moderna interpretado de la Kora Sutro (般若 心 経) fare de Akasaka, historie unu el la plej konataj kaj popularaj sutroj, fulme disvastiĝis en YouTube en majo 2020. La budhisma monaĥo kombinas taktboksajn buklojn kaj taktojn kantante diversajn tradiciajn budhismajn sutrojn [eo], aŭ skribaĵon, en sia jutuba kanalo [ja]. La celo, diras Akasaka, estas helpi redukti suferon.
#000007
I make ‘music for less anxiety’.
I chant for ‘less suffering’.
#000008
不安や苦しみが少しでも和らぐように、音楽にお経をのせて歌っています。
#000010
full movie#beatbox #handpan #loopstation /mIdYJRUAQ5
#000012
Mi faras “muzikon por malpli da timo”
Mi kantas por “malpli da suferado”
#000014
Plena filmo #beatbox #handpan #loopstation /mIdYJRUAQ5
#000016
Antaŭ iĝi monaĥo, Akasaka vivis eksterlande kiel stratmuzikisto. En 2009, Akasaka komencis kombini taktboksadon kun voĉaj tavoloj kaj de tiam aldonis budhisman ĉantadon al sia repertuaro.
#000017
Akasaka, kiu nun loĝas en Tokio, fariĝis Zen-budhisma monaĥo en 2015, sekvante la paŝojn de sia patro, kiu nun estras templon en la kampara gubernio Iwate.
#000018
Usually in Japan, people become monks because their family lives in a temple. But for my father, he was just a normal person who decided to become a monk. [...] I was inspired, and decided I wanted to succeed in my father’s current role as an abbot in a temple in the Iwate Prefecture.
#000020
Kutime en Japanio homoj monaĥiĝas ĉar ilia familio loĝas en templo. Sed rilate al mia patro, li estis nur normala homo, kiu decidis fariĝi monaĥo. [...] Li inspiris min kaj mi decidis, ke mi volis sukcesi en la nuna rolo de mia patro kiel abato en templo en la gubernio Iwate.
#000021
Eĉ antaŭ ol lia versio de la Kora Sutro fulmrapide disvastiĝis, la muziko de Akasaka kaptis atenon en Japanio. Ĝi aperis [ja] ĉe la Techno Hosho [ja] 2019, koncerto okazinta kiel parto de la pli granda ĉiujara evento Chokaigi, kiu kombinas budhismajn ritojn, tekno-muzikon kaj projekcion.
#000022
Akasaka ne estas la sola interpretisto, kiu miksas budhismon kun nuntempa muziko. Ĉi tie, ĉe la evento Techno Hosho en 2018, prezentisto, kiu nomiĝas Gya, miksas teknon kaj trancan muzikon kun budhisma ĉantado:
#000023
Yogetsu Akasaka gastigas aktivan Tviter-konton, kaj lia muziko troviĝas en YouTube [ja], Spotify [eo] kaj aliaj retaj servoj.
#000029
Juna kuiristo en Bakuo transformis sian apartamenton en restoracion
#000034
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000040